CELEX: 32021R2304
Language: sl
Date: 2021-10-18 00:00:00
Title: Delegirana uredba Komisije (EU) 2021/2304 z dne 18. oktobra 2021 o dopolnitvi Uredbe (EU) 2018/848 Evropskega parlamenta in Sveta s pravili o izdaji dopolnilnih certifikatov, ki potrjujejo neuporabo antibiotikov v ekološki pridelavi proizvodov živalskega izvora za namen izvoza (Besedilo velja za EGP)

27.12.2021   
               
               
                  SL
               
               
                  Uradni list Evropske unije
               
               
                  L 461/2
               
            
         DELEGIRANA UREDBA KOMISIJE (EU) 2021/2304
         z dne 18. oktobra 2021
         o dopolnitvi Uredbe (EU) 2018/848 Evropskega parlamenta in Sveta s pravili o izdaji dopolnilnih certifikatov, ki potrjujejo neuporabo antibiotikov v ekološki pridelavi proizvodov živalskega izvora za namen izvoza
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007 (1) ter zlasti člena 44(2) Uredbe,
         ob upoštevanju naslednjega:
         
                     (1)
                  
                  
                     Nekatere tretje države zahtevajo, da so ekološki proizvodi živalskega izvora pridelani brez uporabe antibiotikov. Da bi se izvajalcem dejavnosti ali skupinam izvajalcev dejavnosti v Uniji, ki želijo izvažati take proizvode, olajšal dostop do trgov v navedenih državah, bi morali biti sposobni dokazati neuporabo antibiotikov z uradnim dokumentom.
                  
               
                     (2)
                  
                  
                     V skladu s členom 35 Uredbe (EU) 2018/848 morajo pristojni organi ali, kadar je to ustrezno, nadzorni organi ali izvajalci nadzora izdati certifikat vsakemu izvajalcu dejavnosti ali skupini izvajalcev dejavnosti, ki je priglasila svojo dejavnost in deluje v skladu z navedeno uredbo. Za potrjevanje, da so ekološki proizvodi živalskega izvora pridelani brez uporabe antibiotikov, bi izvajalec dejavnosti ali skupina izvajalcev dejavnosti morala imeti možnost, da od navedenih pristojnih organov ali, kadar je to ustrezno, nadzornih organov ali izvajalcev nadzora zahteva, da izda dopolnilni certifikat. Treba bi bilo določiti vzorec navedenega dopolnilnega certifikata.
                  
               
                     (3)
                  
                  
                     Zaradi jasnosti in pravne varnosti bi se morala ta uredba uporabljati od datuma začetka uporabe Uredbe (EU) 2018/848 –
                  
               SPREJELA NASLEDNJO UREDBO:
         
            Člen 1
            Dopolnilni certifikat, ki potrjuje neuporabo antibiotikov v ekološki pridelavi proizvodov živalskega izvora za namen izvoza
            Ustrezni pristojni organ ali, kadar je to ustrezno, ustrezni nadzorni organ ali izvajalec nadzora na zahtevo izvajalca dejavnosti ali skupine izvajalcev dejavnosti, ki že ima certifikat iz člena 35 Uredbe (EU) 2018/848, izda dopolnilni certifikat, ki potrjuje, da je izvajalec dejavnosti ali skupina izvajalcev dejavnosti pridelala ekološke proizvode živalskega izvora brez uporabe antibiotikov, če je tak certifikat potreben za namen izvoza navedenih proizvodov iz Unije. Vzorec navedenega dopolnilnega certifikata je določen v Prilogi k tej uredbi.
         
         
            Člen 2
            Začetek veljavnosti in uporaba
            Ta uredba začne veljati tretji dan po objavi v Uradnem listu Evropske unije.
            Uporablja se od 1. januarja 2022.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 18. oktobra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 150, 14.6.2018, str. 1.
      
      
         
            PRILOGA
            DOPOLNILNI CERTIFIKAT, KI POTRJUJE NEUPORABO ANTIBIOTIKOV V EKOLOŠKI PRIDELAVI PROIZVODOV ŽIVALSKEGA IZVORA ZA NAMEN IZVOZA
            
                        
                                    1.
                                 
                                 
                                    Številka dokumenta:
                                 
                              
                     
                        
                                    2.
                                 
                                 
                                    (izberite, kot je ustrezno)
                                    
                                                —
                                             
                                             
                                                Izvajalec dejavnosti
                                             
                                          
                                                —
                                             
                                             
                                                Skupina izvajalcev dejavnosti
                                             
                                          
                              
                  
                        
                                    3.
                                 
                                 
                                    Ime in naslov izvajalca dejavnosti ali skupine izvajalcev dejavnosti:
                                 
                              
                     
                        
                                    4.
                                 
                                 
                                    Ime in naslov pristojnega organa ali, kadar je to ustrezno, nadzornega organa ali izvajalca nadzora nad izvajalcem dejavnosti ali skupino izvajalcev dejavnosti ter šifra v primeru nadzornega organa ali izvajalca nadzora:
                                 
                              
                  
                        
                                    5.
                                 
                                 
                                    Številka dokumenta certifikata, izdanega izvajalcu dejavnosti ali skupini izvajalcev dejavnosti v skladu s členom 35 Uredbe (EU) 2018/848 in Prilogo VI k navedeni uredbi:
                                 
                              
                  
                        Ta certifikat je bil izdan kot potrdilo, da je izvajalec dejavnosti ali skupina izvajalcev dejavnosti (izberite, kot je ustrezno) pridelala naslednje ekološke proizvode živalskega izvora brez uporabe antibiotikov:
                        
                                    1.
                                 
                                 
                                    ………………….
                                 
                              
                                    2.
                                 
                                 
                                    ………………….
                                 
                              
                                    3.
                                 
                                 
                                    ………………….
                                 
                              
                  
                        
                                    6.
                                 
                                 
                                    Datum in kraj:
                                 
                              Ime in podpis v imenu pristojnega organa izdajatelja ali, kadar je to ustrezno, nadzornega organa ali izvajalca nadzora:
                     
                     
                        
                                    7.
                                 
                                 
                                    Dopolnilni certifikat je veljaven od ………. [vstaviti datum] do ………. [vstaviti datum].